JohanHeinsen/ENO huggingface dataset:
Aarhuus Stifts-Tidende, 1837-01-19
Under denne Overskrift læses i Roeskilde Avis en af flere Borgere indsendt Meddelelse, hvori der klages over, at Kommandeuren for den sammesteds garnisonerende 4de Husar=Esqvadron driver Forprang og lader udsætte Vagter udenfor Byens Porte, for at opkjøbe alden Havre som af Landmanden er bestemt til at føres til Byens rummelige Torv. Da saadant er stridende mod de gieldende Politianordninger, saa opfordres Stedets Øvrighed til paa det strængeste at see denne Fremgangsmaade paatalt.
Aarhuus Stifts-Tidende, 1837-01-19
J Fyen skeer i den senere Tid mange Jndbrud og Tyverier, især ved Assenskanten. Nytaarsaften blev der i Odense forøvet et dumdristigt Tyverie. Men alt Dagen efter bleve Tyvene grebne. De stiaalne Penge fandtes skjulte: Sedlerne i Kapselen af et Barometer, og Sølvpengene i en Pose med Gryn.
Aarhuus Stifts-Tidende, 1837-01-19
Dronningen af Portugal har, efter den fra Departementet for de udenlandske Sager derom modtagne Underretning, udnævnt Kjøbmand Joge Ribe ro dos Santos i Altona til kongl. portugisisk Generalconsul i de danske Stater, og ved allerhøieste Resolution af 24de Decbr. f. A. er han anerkjendt i den sne Egenskab; hvorom under 7de Januar fra Cancelliet er afgaaet Circulair=Skrivelse til samtlige Øvrigheder i Danmark.
Aarhuus Stifts-Tidende, 1837-01-19
Den 9de ds er ved Landsoverretten Handelshuset Reck jun. i Altona efter et Skadesløsbrev tilkjendt at være panteberettiget for 26,800 Rbd. r. S. med Renter i de Kbmd. S. Cohn i Ringkjøbing, hans Fallitbo, tilhørende faste og løse Eiendele, næst efter den paa samme d. 11te April 1828 hæftende Pantegield, dog ikke i Boets Penge, Gjeldsbreve og Fordringer efter Bøger.
Aarhuus Stifts-Tidende, 1837-01-19
Det kgl. danske Cancellie har nu ogsaa bevilget Proprietair Clausen til Lesagergaard fri Proces i den Sag som Kammerraad Herredsfoged Rod i Viborg, har anlagt imod ham for gjorte Beskyldninger om ulovligt oppebaarne Gebyhrer &c. "J det nu af Landsoverretsprocurator Møller mod mig fremlagte Jndlæg - bekjendtgjør Hr. Clausen - paastaaer Denne blandt Andet, at jeg for mine Beskyldninger ligefrem har sat mig i det cathegoriske Tilfælde Lovens 6217 omhandler, og ønsker, fordi jeg har beskyldt Citanten Kmr. Rod, for at være de ham undergivne Herredsbeboeres Udsuger og Undertrykker, at Lovens Straf haardt maa ramme mig." Næst efter den bemærkning - tilføier Hr. Cl. – at saadant Ønske nu aabenbar maa ansees for udelikat, især paa en Tid at christne Folk smukt ønske hinanden glædeligt Nytaar, ligger der ogsaa noget saare Ubilligt i Anvendelsen af benævnte Lovsted, naar det byder, at i Tilfælde Jdømte ei kunne betale den der bestemte Mulkt skulde bære Stene af Byen, thi ulige rigtigere vilde det være, at Kamr. Rod først har det af ham sammenskrabede Sølv ud af Byen, som vistnok i specifik Tyngde vilde opveie mange Stene. Hr. Cl. har besluttet, strax paa staaende Fod at lade bemeldte Procedure hefteviis udgive i Trykken, for at deraf Sagens retfærdige Behandling i alle Deele kan blive udfoldet for Publikum. Landsoverretsprocurator Otterstrøm er beskikket til Dommer i denne Sag. (Div. No. 39.)
Aarhuus Stifts-Tidende, 1837-01-19
Ved Randers Bythingsret er afsagt følgende Dom: "De af Indstævnte Frantz Andersen Heufringholmmod Krigsraad Herredsfoged Wesenberg, i en til det kgl. danske Cancellie indgiven Klage, gjorte fornærmelige Beskyldninger bør døde og magtesløse at være, saaledes at de ikke komme Citanten til Fornærmelse paa gode Navn og Rygte, og bør Jndstævnte derhos at bøde sine 3 Mark, samt trende fyrgetyve Lod Sølv."
Aarhuus Stifts-Tidende, 1837-01-19
Bekjendtgjørelser. Efter den Almægtiges ubøielige Villie, blev det min tunge Lod, herved, for fraværende Slægt og Venner, sørgeligst at maatte bekjendtgjøre, at min inderligt elskede Tante Johanne Barniche Winther født Rise, Enke efter afgangne Pastor Winther i Blegind, den 7de dennes ved Døden er afgaaet i hendes 76de Aar. De der vide hvad den Afdøde for mig har været fra min tidligste Barndom, hvorledes hun bestandig som en omhyggelig Moder har betragtet mig som en kjær Datter, de endelig der kjendte vort stille huuslige Samliv, ville indsee at mit Tab i min Stilling er uopretteligt. Aarhuus, den 17de Januar 1837. Charlotte Clausen.
Aarhuus Stifts-Tidende, 1837-01-19
De danske Kjøbstæders Brandforsikkrings-Regnskab for Aaret fra 1ste October 1833 til 30te September 1834, der er os tilstillet fra det kongelige danske Cancellie igjennem Aarhuus Stiftamthuus, er henlagt paa Borgemesterens Contoir til Eftersyn for enhver Vedkommende. Aarhuus Raadstue, den 16de Januar 1837. Magistraten.
Aarhuus Stifts-Tidende, 1837-01-19
En Gaard i Brønding Bye, Tamdrup Sogn, der fortiden beboes af Fæster Peder Christian Petersen, med dens underliggende Jordeiendomme af Hartkorn 2 Tdr., der ere af fortrinlig Godhed, er underhaanden at faae til Kjøbs naar man derom henvender sig til Consul R. Secher i Horsens.
Aarhuus Stifts-Tidende, 1837-01-19
J Stedet paa Graven No. 226 ere 4 Værelser med Kjøkken og øvrige Beqvemmeligheder at faae tilleie førstkommende Flyttetid. Aarhuus, den 18de Januar 1837. R. Jahnsen.
Aarhuus Stifts-Tidende, 1837-01-19
Hvor storkløven tør Bøgebrænde kan faaes til billig Priis, og frit tilkjørt her i Byen, anvises af J. H. Agerup. ved Agen. Ugeblad for den danske Bonde.
Aarhuus Stifts-Tidende, 1837-01-19
Dette forhen averterede Tidsskrift, som udkommer ugentligen fra Bogtrykkeriet i Randers, og som forsendes med Posterne overalt i Danmark og Hertugdømmerne, indeholder Afhandlinger og Efterretninger, fornemmeligen henhørende til Landoeconomien og den landlige Jndustri. Baade udenlandske og indenlandske oeconomiske Efterretninger benyttes. Tillige kundgjører Bladet den Landmanden nærmest vedkommende Lovgivning. Afhandlinger betræffende Landvæsenet modtages med Forbindtlighed. bemeldte Tidende, der kan bestilles paa samtlige Postcontoirer og koster 4 Mk. 8 s. Tegn qvartaliter, anbefales Fædrelandets Landmænd.
Aarhuus Stifts-Tidende, 1837-01-19
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1837-01-20
den 20de Januar. Fredagen Den til Forsendelse med Brevposterne allene privilegerede Kongelig allernaadigst Stifts-Tidende. Aarhuus
Aarhuus Stifts-Tidende, 1837-01-20
Nyheder fra Udlandet. Portugal. Miguellisterne reise sig igjen rundtomkring i Landet. De have bemægtiget sig flere betydelige Byer. Regjeringen har besluttet at sende Tropper ud imod dem, men Spørgsmaalet er: kan den stole paa Tropperne? Mistænkelige Skibe krydse ved Kysterne. En stærk Guerillabande viste sig nylig i Almada, ligeoverfor Lissabon. J Elvas herskede stor Jnsubordination blandt Tropperne. J Lissabon er Folket rasende forbittret paa Engellænderne. Som bekjendt tør Dronningen ikke vove at kjøre ud med sin engelske Kudsk. Og da hun forleden Dag alligevel havde givet ham Ordre at spænde for Prindsens (hendes Gemals) Vogn, blev der skudt efter ham. Folket har yttret stor Glæde over Weyers Bortreise. Ogsaa den danske Gesandt, Grev Reventlow, er bleven hjemkaldt. (Saaledes berettes fra Lissabon.) Man siger, at han har blandet sig i de Belemske Affairer.
Aarhuus Stifts-Tidende, 1837-01-20
Spanien. Herfra haves dennegang ikke nogen Efterretning af Betydenhed, da ingen af Partierne kunde røre sig for Snee. Espartero befandt sig i Bil bar, Don Carlos i Durange. Infanten D. Sebastian er bleven udnævnt til General en Chef for den karlistiske Armee, Moreno til hans Generalstabschef og Villareal til hans Generaladjutant; Equia til Krigsminister. J Provindsen Gallicien er et Bjerg revnet og af dets Aabninger udstrømme en saadan Mængde Vand og Mudder at alle Jndbyggerne i flere Miles Omkreds maa flygte bort derfor.
Aarhuus Stifts-Tidende, 1837-01-20
Frankrig. Det hedder i Paris, at der til Foraaret skal sendes 25,000 Md. nye Tropper over til Algier. Ifølge Breve herfra ruste baade Abdel Kader, og Beyen af Constantineh sig paa det alvorligste, saadet vil formodentlig blive en afgjørende Kamp. - J de høiere Circler taltes om, at det franske Politie havde opdaget, at de meest Exalterede af Republikanerne have gjenoprettet Assasinerordenen, og at denne har Forgreninger endogsaa i St. Petersborg.
Aarhuus Stifts-Tidende, 1837-01-20
Tydskland. Jndtil den 6te Januar var i München og dens Omegn død 1092 Personer af Cholera, som endnu bestandig der kaldes "Brechruhr." Blandt dens nyeste Offre i München nævnes den berømte Skuespiller Vespermann. - Det bayerske Kongehuus har faaet Sorg: Hertug Wilhelm er død.
Aarhuus Stifts-Tidende, 1837-01-20
Wien har man Natten mellem 2den og 3die Januat fornummet et temmelig stærkt Jordskjælv. - Schwarzwald ligge saa uhyre Sneemasser at al Passage var ophørt.
Aarhuus Stifts-Tidende, 1837-01-20
Norge. Debatterne i Storthinget ang. Udgifts Budgettet vare især meget stormende den 23de Decbr. Foss havde foreslaaet 40,000 Spd. til Ministerkassen, eller de diplomatiske Anliggender, hvilket tilligemed et andet af Neergaard om 34000 Spd., blev forkastet. Mødet antog til Slutning en saadan Caracteer, at Præsidenten fandt sig beføiet til at anvende hele sin Myndighed.
Aarhuus Stifts-Tidende, 1837-01-20
Skibs= og Handels=Efterretninger. "De gamle sørgelige Tider vende tilbage – hedder det i Liverpool Chronicle for 26de Decbr. 1836: vi ere hjemsøgte af en slet Høst, vi trues af Mangel, og Kornlovene udelukke al Tilførsel fra Udlandet. Vi haabe imidlertid, at en saa talløs Mængde Petitioner mod Kornloven vil blive forelagt Parlamentet, at der i den Anledning vil blive sat en saastærk Agitation i Bevægelse, at Reform Medlemmerne ville blive nødsagede til strax at foretage og for bestandig ordne denne Sag. (Det er bekjendt, at det for Danmark vilde være af den allerhøieste Vigtighed, hvis der foretoges nogen væsentlig Forandring med de engelske Kornlove, der hidtil have, om ikke ligefrem udelukket, saa dog i en betydelig Grad indskrænket vor Tilførsel til dette, det vigtigste af alle Verdens Markeder. Den stedse stigende Rimelighed for, at Reformen tidligere eller sildigere vil sætte dette igjennem med Aristokratiets Jnteresse, maa for os være en saameget det glædeligere Udsigt, som nu ogsaa Holland, idet mindste for en Tid, er saa godt som lukket for os, og vil for vore Landmænd være en mægtig Spore til at bestræbe sig for at fremdringe et Product, der kan vente at finde Afsætning paa e aa kræsent Marked som det engelske.) – Fra Londo meldes: Dampskibet Thames er i Gaar opbrændt paa Then sen. - Fra Havre skrives, at over 20 derfra Havnen udløbne Skibe ere gaaede under imellem 25 og 30te Decbr. Over hundrede Liig vare inddrevne paa Kysten.
Aarhuus Stifts-Tidende, 1837-01-20
Fædrelandet. Rhvn. den 14de Januar. Bulletin d. 14de Januar: Hs. Majestæt Kongens Søvn har af og til været forstyrret ved Hosten, der dog imod Morgen blev løsere, Feberen er ringe, Appetiten var i Gaar god, og Kræfterne bedre."
Aarhuus Stifts-Tidende, 1837-01-20
den 15de Januar. Bulletin den 15de Jan. Hs. Majestæt Kongen har i afvigte Nat have 3 Timers god Søvn; Feberen er mindre, Appetiten var i Gaar god, Kræfterne ikke mindre." (Denne Bulletin er igjen underskrevet af Hans Majestæt Kongens Livlæge, Etatsraad Fenger, som formedelst Sygdom i nogle Dage have maattet overlade sin Function til Hr. Etatsraad Saxtorph.
Aarhuus Stifts-Tidende, 1837-01-20
– den 16de Januar. Bullettin d. 16de Januar, Hs. Majestæt Kongens Nattero har i afvigte Nat været mindre forstyrret af Hosten, Feberen kun ringe, Appetiten i Gaar Middags god, Kræfterne temmelig gode.
Aarhuus Stifts-Tidende, 1837-01-20
En ved vort Theater ansat ung Skuespiller, der ønsker at lære noget og at komme frem, nemlig Hr. Schneider, har erholdt Tilladelse til paa egen Bekostning at gjøre en Reise til Berlin, for der at uddanne sig som Bassist. Det er beklageligt, at man maa søge saa langt borte, hvad vi billigviis vel kunde vente at finde herhjemme, aldenstund vi have en saa udmærket og tillige saa kostbar Syngelærer, som Hr. Professor Siboni. At han er kostbar, siden han er udmærket, derimod kan neppe være noget at indvende; men meget ønskeligt vilde det da vistnok være om han gjorde sig lidt mindre kostbar med Anvendelsen af sin vistnok fortrinlige Dygtighed. Det er imidlertid ligesaa bekjendt som beklageligt, at Hr. Prof. Sibon, ikke har Tid til at tage sig af Andre, end de Enkelte, han af en eller anden Grund interesserer sig for. Til disse Lykkeliges Tal hører Hr. Schneider, ikke, og det er derfor saare roesværdigt, at han søger paa anden Maade at erhverve sig den Uddannelse, hvortil Leiligheden her er ham afskaaren; men at dette sidste skal være Tilfældet, derover har man formeentligen skjellig Grund til at anke. Den vigtigste Frugaf Hr. Sihonis Virksomhed er nok Conservatoriet. men uagtet denne mere kostbare end udmærkede Anstalt alt har bestaaet i en Række af Aar, har den ikke vest, præsteret mere end een Sangerinde og to Sangere, som man vist kunde have faaet lige saa gode, uden derfor at gjøre saa store Anstrengelser. Det Bedste denne Syngelærer har produceret, torde vel være Uddannelsen af Jomfru Jda Fonsecas Talent; men med en Sangerinde, der koster over 100 Rbd. for hver Gang hun træder og, er Theatret ikke stort bedre tjent, end med en Sanger, som faaer 600 Rbd. for aldeles ikke at træde op. Vi sigte herved naturligviis til den forulykkede Speculation med Hr. Seest. Hvis Hr. Siboni ikke med større Jver tager sig af vor Opera, der er i stærk Forfald, da vil det kun lidet nytte os, at vi kunne rose os af at besidde en af Europas meest udmærkede Syngelærere. (Khvnsp.)
Aarhuus Stifts-Tidende, 1837-01-20
Etatsraad F. Thaarup har i denne Tid udgivet et nyt Skrift: "Den danske Stats Finants statistik, som medtages meget stærkt i Kjøbenhavnsposten, der dog fremhæver een virkelig frisindet Yttring, som findes i Skriftet om GeneralgouverneursPosten i Vestindien, saalydende: "Den af Øernes Embedsposter, af hvis Embedsindtægter betydeligt vilde, naar Afgang skeer, kunne indvindes, er Generalgouverneurens, naar ved Postens Besættelse søgtes en Mand, der med franklinsk og washingtonsk Aand, Sæder og Simpelhed kunde tilvinde sig den høie Agt, den ærefrygtbydende Stilling, der ikke faaes ved en paa Statens Bekostning ført nabobsk Huusholdning. En anden af de rige Embedsposter er Toldintendant Embedet paa St. Thomas. At den nuværende Generalgouverneur havde dette Embede forbundet med sin Post, synes at begrunde den Mening, at det er overflødigt, som vel flere af Øernes Embeder.
Aarhuus Stifts-Tidende, 1837-01-20
Den berømte Pianistinde Frøken Clara Wieck fra Wien, har i Sinde at besøge os til Foraaret.
Aarhuus Stifts-Tidende, 1837-01-20
Paa Mandag skal Conferentsraad Bugges Maleri= og Kunst=Samling bortsælges ved offentlig Auction. – J den høie Alder af 83 Aar henslumrede i Løverdags Conferentsraad E. Erichsen, R. af D., fordums Chef for det i sin Tid agtede og anseete Handelshuus C. S. Blacks Enke & Co.
Aarhuus Stifts-Tidende, 1837-01-20
Kiel. De yngste Told-Controlleurer og Assistenterne skulle herefter bære Uniform og bevæbnes. Grøn med sorte Opslag skal Uniformen være, Vaabnene Sidegevær og Pistoler. Det samme vil maaskee siden blive Tilfældet paa flere Steder. Smuglerne frygter man meget for ville tage behørige Forholdsreg(K. C.)
Aarhuus Stifts-Tidende, 1837-01-20
Svendborg. Frue la Grippe har havt meget travlt her med at aflægge Nytaarsbesøg, saa hun har gjort sig forbunden næsten i hverandet Huus. Hun er just ikke af de meest Storsnudede, men destomere Vedhængende og som det synes Konnerionssøgende, saa hendes udstrakte Forbindelser ikke letteligen hæves. Hun ønskes (H. Av.) derfor en hastig Reise fra vor By.
Aarhuus Stifts-Tidende, 1837-01-20
Odense. Vi have i disse Dage havt en liden Eftersmag af den ved Sneemasser foraarsagede Post gangs=Standsning i Engelland, idet her fra i Fredags Aftes til i Løverdags Aftes faldt et saa stærkt og vedholdende Sneefog, med østlig Storm, at Veiene bleve ufremkommelige, saa at vi i omtrent 24 Timer vare saa at sige aldeles afskaarne fra al Forbindelse med Landet og de øvrige Kjøbstæder. Af de forskjellige Biposter, som pleie at indtræffe hertil Løverdag Morgen, naaede kun Kjertemindeposten, omtrent efter 12 Timers Reise, hertil om Løverdagen. Fra det strax udenfor Byen liggende Kjærs Huus var det ikke muligt at bringe den ind i Byen af Landeveien, men den maatte føres paa Omveie herind over Markerne.
Aarhuus Stifts-Tidende, 1837-01-20
Fra Faaborg var Posten afgaaen Fredag Aften Kl. 12, og lagde med stor Besværlighed de første tre Miil tilbage i 12 Timer, hvorpaa den maatte standse og fortsætte Reisen om Søndagen, paa hvilken Dag efterhaanden de øvrige Biposter først indtraf hertil. Pakkenesten fra Hamborg havde om Løverdagen forgjæves forsøgt at gaae ud fra Colding; efterat have til bagelagt en Fjerdingvei medstor Besvær, maatte den vende tilbage. At Posterne og Reisende skulle være opholdte paa Landeveien enkelte Steder, fordi de Geistlige skulde have modsat sig Veikastningen om Søndagen, er vel fortalt; men vi ville haabe at det til Ære for Landets oplyste Geistlighed – er en reen (Th. Av.) Opdigtelse. Efterat der flere Gange har været gjort Forsøg paa at stiæle af Kielderen til en Gaard i Vestergade og Vinduerne ituslagne, blev i Aftes, da dette femte Gang skeete, Tyven fanget, just som den rak Armen ind af Vinduet, og befandtes at være en Pige paa 12 a 13 Aar, som blev assisteret af en Dreng. Hun havde midlertid strax den Undskyldning ved Haanden, at hun vilde binde sit Strømpebaand, og at hendes Arm med Magt blev trukket ind af det uslagne Kieldervindue, idet hun bukkede sig. - Som forhen oftere erindret, maatte Man ønske Opmærksomheden, henvendt paa Børn, som løbe omkring i Gaderne med Poser paa Nakken, under Paaskud at samle Been og del., men egentlig for at finde Leilighed til at rapse thi er det ikke beklageligt, at see den opvoxende Slægt saaledes at gjøre det første Skridt paa Forbryderens (Hp. Av.) BaueHorsens. Med Hensyn til den i forrige Avis, meddeelte Beretning om falske 10 Rigsbankdalersedler, have vi senere erfaret, at det ikke er sandt at der i Sengen fandtes nye Sedler, men vel nogle Smaa Apparater som styrkede den vakte Mistanke. – Natten mellem Fredag og Løverdag og hele denne Dag havde vi et ualmindelig stærkt Sneefog, saa at Gader og især Veiene næsten vare ufremkommelige i et Par Dage, indtil Sneen blev kastet. Posten fra Skanderborg og hertil var i Løverdags 14 Timer underveis, og Posten herfra til Veile 13 Timer. Den søndre Post ankom først hertil i Morges Kl. 7. Det pludselige Tøveir, som nu er indtraadt, vil gjøre Føret meget vanskeligt. - Ogsaa her i Byen hiemsøges ad(Hors. Av.) skillige Familier af la Grippe.
Aarhuus Stifts-Tidende, 1837-01-20
Hadersleben. J Gabel fik en Karl i forrige Uge Tommelsingeren paa den høire Haand afreven tæt ovenfor Ledet. Han trak med en Koe, denne blev bange for en Pige og vilde løbet sin Vei, men Karlen holdt saa godt ved, at han først mærkede hvorledes det var fat, da Blodet løb ham over Haanden. Her i Egnen er sidste Fredag og Løverdag falden saamegen Snee at det mange Steder ligger 4 a 5 Alen høit.
Aarhuus Stifts-Tidende, 1837-01-20
J Anledning af Hr. Kammerherre Amtmand GraahøTilbagekomst igjen til Hjørring, læses et poetisk Stykke i Aalborg Avis, hvis Slutningsvers lyder saaledes: "Du Nogle bær til Danmarks Raad Og til Din Konges Hjerte, Brug den, som før, naar Armes Graad Forraader lønlig Smerte, Da skal i Tro Du skue hist En Nogle hos Din Herre Christ Til Naadens lyse Kærte.
Aarhuus Stifts-Tidende, 1837-01-20
Khvns Børs-Cours den 17de Januar 1837. Hamb. 2 M. a vista 201. Species 202 Ved den 1445 Trækning i Kjøbenhavn udkom: No. 2. 70. 87. 43. 3. Bødsfald. Ældste tjenstgjørende Laqvai hos Hs. M. Kongen, Niels Rasbech havde tjent Kongen, med Troskab og Hengivenhed i 38 Aar), Conferentsraad Erichsen, FrøkenLodiska Colsmann, Juveleer Pierre Frontin, Underchirurg Jørgensen, Qvarteermester Ondrup, Fru Justitsraadinde Fiedler f. Sporon, Frederike Schwings, Jfr. Johanne Hougaard, Fru Charlotte Hahn f. Brendstrup (Bataillonschirurg og Districtslæge Hans Hustrue, Viinhandler H. L. Lund, Betty Lysen, Marie Lystrup, Dorothea Nymann f. Jessen, P. Stendrup (ved den grønlandske Handel), Carl F. Paulsen, Fru Kammerjunkerinde v. Scholten, Madame Thorsen, Frøken Gjertrud Hjort, Catharina Lehmann, Carl Magner, Dugmager Riehm, Augusta Bay (Enke efter afd. keiserlig russisk Stabslæge og Titulairraad Bag) Alle i Khvn. Kammerherre Hans Chr. Lillenschjold i Hirschholm. Grosserer L. F. Birch paa Grønnehaugegaard. Skæferiforvalter Rosenstand paa Esrom. Kjøbmand C. Machholdt i Skjelskøer. Fru Janusine Pingel f. Arboe, og Skibskapt Chr. L. Wolff sen paa Bornholm. Major Wolff og Fru Haumann f. Wichmann i Altona. Fru Majorinde von Willemoes-Sum født von Suhm i Jtzehoe. Forhenv. Administrator i Rigsbanken Fr. Chr. Friis i Odense. Toldbetjent Michelsen i Aalborg. Exam. juris og Forligelsescommissair Svendsen i Løgstøer. Jfr. Stallknecht paa Seilgaard.
Aarhuus Stifts-Tidende, 1837-01-20
Copulerede i Kjøbenhavn den 29de December: Hr. Prem Lieutn. L. v. Neergaard af det sjællandske Landseneer-Regiment og Frøken Julie Flindt.
Aarhuus Stifts-Tidende, 1837-01-20
Bekjendtgjørelser. Med Veemod bekjendtgjøres herved for fjerntværende Familie, at vor elskede Moder og Svigermoder Bolette født Langberg, Enke efter afgangne Sognedegn J. Graver i Voldum, bortkaldtes ved en rolig Død den 13de d. M., 20 Aar gammel. J 4 1/2 Aar opholdt hun sig hos os, og inderlig gjerne havde vi beholdt hende længere; thi hendes Liv var nyttig Virksomhed og Gavnelyst, hendes Omgang aandede ide Kjerlighed og Fred, men Herren bød, villig hun hans Vink adlød, vi bør og adlyde. Cheltoft, den 15de Januar 1837. Johanne Thaanum, A. Chaanum. født Graver.
Aarhuus Stifts-Tidende, 1837-01-20
Førstkommende Søndag den 22de dennes afholdes paa Raadstuen det 1ste af de 2de for i Aar bestemte Baller. Fremmede som ønske at deeltage ville behage at henvende sig til en af Undertegnede. Entreen er 1 Rbd. pro persona. Ballet aabnes præcis Kl. 7. Aarhuus, den 18de Januar 1837. R. Larsen. J. P. Brændstrup.
Aarhuus Stifts-Tidende, 1837-01-20
Auction over Eege. Onsdagen den 8de Februar d. A. og næstpaafølgende Dag foretages efter Eierens Begjæring Auction i Wibye Høeskov over 400 Stkr. Ege paa Roden, deels tjenlige til Skibstømmer, deels til Huustommer, Gavntræe og Pæle. Salget skeer, efter hver Kjøbers Ønske, enten til Modtagelse i indeværende Vinter og Foraar eller saaledes at det tillades Kjøberne at afbarkede kjøbte Træer i Mai Maaned og derefter lade dem staae til i November og December Maaneder dette Aar, i hvilket sidste Fald gives Credit paa 3/4 af Kjøbesummen til 11te Decbr. d. A. Liebhaverne ville møde ved Skovledet tæt ved Landeveien mellem Wibye og Ormslev hver Dags Formiddag Kl. 9. Hads & Ning Herreders Contoir, den 18de Januar 1837. Lanng.
Aarhuus Stifts-Tidende, 1837-01-20
Efter Vedkommendes Begjæring bliver Mandagen den 6te Februar næstkommende, Klokken 9 Formiddag, paa Raadstuen her i Byen afholdt Auction over et Partie Klæde af fiin og middelfiin Qvalite i alle brugelige Couleurer, Halvklæde, Calmuk, Coating, Dufsel og Drap de Reine, ialt circa 700 Alen, endeel rhinske og engelske Møllestene af de brugeligste Dimensioner, 11 Oxhovder Viin-Edike, samt endeel andre Handelsvare, Kjøberne gives rentefri Credit til Juni Termin dette Aar. - Lysthavende indbydes. Horsens, d. 19de Januar 1837. Ræder.
Aarhuus Stifts-Tidende, 1837-01-20
S. Sperlings Jndustrihandel Aarhuus.
Aarhuus Stifts-Tidende, 1837-01-20
Da Jndleveringen hertil af Jndustriarbeider har havt den heldigste Fremgang, paabegynder jeg Udsalg af samme Søndagen den 22de dennes. Jeg anbefaler mig til den Ende med endeel syede, broderede og file rede Sager; fine og ordinaire Paparbeider; særdeles smukke Kjæder og Baand af Haar, Silke og Perler; Pynt= og Vaseblomster; Blomstervaser; smukt construerede Pergamentæsker og Kurve; Lyseskjærme, strikkede Børneskoe og Strømper, m. m., som Alt sælges til billige bestemte Priser. Aarhuus, den 19de Januar 1837. S. Sperling.
Aarhuus Stifts-Tidende, 1837-01-20
Et Parti moderne Perleblomsterdiademer er arriveret og faaes til bestemte Priser hos S. Sperling.
Aarhuus Stifts-Tidende, 1837-01-20
Fiin Melange=Tobak i Foustager a 6 Pd. Netto er nylig arriveret og faaes billig hos Fr. C. Døcker. Gode Svingplove med Jern Muldfiele a 10 Rbd. Stykket, og dito med Træe Muldfiele, beslaaede med Jern, a 8 Rbd. Stykket, kan faaes paa Marselisborg naar de 14 Dage forud bestilles. Møller.